CELEX: 62006TN0194
Language: fi
Date: 2006-07-18 00:00:00
Title: Asia T-194/06: Kanne 18.7.2006 — SNIA v. komissio

2.9.2006   
            
            
               FI
            
            
               Euroopan unionin virallinen lehti
            
            
               C 212/43
            
         Kanne 18.7.2006 — SNIA v. komissio
   (Asia T-194/06)
   (2006/C 212/73)
   Oikeudenkäyntikieli: italia
   Asianosaiset
   
      Kantaja: SNIA S.p.A. (edustajat: asianajajat Alberto Santa Maria ja Claudi Biscaretti di Rufia)
   
      Vastaaja: Euroopan yhteisöjen komissio
   Vaatimukset
   
               —
            
            
               3.5.2006 tehty komission päätös K(2006) 1766 lopullinen (asia COMP/F/38.620 — vetyperoksidi ja perboraatti) on kumottava siltä osin kuin siinä määrätään SNIA S.p.A. yhtenä niistä yhtiöistä, joille päätös on osoitettu, maksamaan yhteisvastuullisesti Caffaro S.r.l:n kanssa 1 078 000 euron suuruinen sakko;
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteen kohteena oleva päätös on sama kuin asiassa T-185/06, Air Liquide vastaan komissio.
   Komissio katsoo kantajan mukaan kyseisessä päätöksessä, että tosiseikkojen tapahtuma-aikana Industrie Chimiche Caffaro S.p.A. (ICC) ei ollut liikkeenjohdollisesti riippuvainen vain Caffaro S.p.A:sta, joka oli pörssinoteerattu yhtiö ja jolla oli 100 prosentin määräysvalta ICC:ssä, vaan myös kantajasta, jolla on enemmistö eli 53–59 prosenttia Caffaro S.p.A:n osakkeista. Ennen kaikkea tämän epäsuoran yhteyden vuoksi kantajan katsotaan olevan yhteisvastuussa siitä rikkomuksesta, josta komissio syyttää Caffaro S.r.l:ää.
   Kantaja vetoaa väitteidensä perusteeksi seuraaviin seikkoihin:
   
               —
            
            
               Komissio ei ole näyttänyt toteen SNIAn ja ICC:n välisen riippuvuussuhteen olemassaoloa merkityksellisenä ajanjaksona. Se ei ole myöskään näyttänyt toteen samalta ajanjaksolta tällaista suhdetta Caffaro S.p.A:n ja ICC:n välillä.
            
         
               —
            
            
               Mitä tulee Caffaro S.p.A:n ja SNIA:n välisen sulautumisen merkitykseen arvioitaessa SNIA:n ratkaisevaa vaikutusvaltaa, fuusio, joka suoritettiin siten, että Caffaro S.p.A. sulautui SNIA S.p.A:han, tapahtui (kuten ICC:n nimen muutos Caffaro S.p.A:ksi, nykyisin Caffaro S.r.l) vuonna 2000 eli vuosi valkaisuaineiden markkinoilta poistumisen jälkeen, joten, kuten jo on todettu, komissio ei ole millään tavoin osoittanut ratkaisevaa Caffaro S.p.A:n vaikutusvaltaa ICC:hen nähden.
            
         
               —
            
            
               Ainoa väitetystä rikkomuksesta vastuussa oleva yhtiö on ICC (nyttemmin Caffaro S.r.l.), joka lisäksi ei ole lakannut olemassa oikeudellisesti olemassa vaan on yksinkertaisesti vaihtanut nimeään. Toisaalta, vaikka katsottaisiin Caffaro S.p.A:n olevan vastuussa väitetystä rikkomuksesta, tämän oikeudellinen seuraaja on Caffaro S.r.l. eikä SNIA.